ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0540/97 υποβολή: Daniel Varela Suanzes-Carpegna (PPE) προς την Επιτροπή (21 Φεβρουαρίου 1997)

Θέμα: Υγειονομικός έλεγχος των εργοστασίων κονσερβοποιΐας αλιευτικών προϊόντων σύμφωνα με την οδηγία 91/493/ΕΟΚ

Υγειονομικοί ελεγκτές της Ευρωπαϊκής Ένωσης πραγματοποιούν περιοδικές επιθεωρήσεις σε εργοστάσια κονσερβοποιΐας αλιευτικών προϊόντων στα διάφορα κράτη μέλη, απαιτώντας την πλήρη και λεπτομερή εφαρμογή μιας σειράς τεχνικών και υγειονομικών προδιαγραφών σύμφωνα με την οδηγία 91/493/ΕΟΚ ((ΕΕ L 268 της 24.9.1991, σελ. 15. )), η οποία τέθηκε πλήρως σε εφαρμογή την 31η Δεκεμβρίου 1995.

1. Προβλέπεται να πραγματοποιηθούν, επίσης, προσεχώς ανάλογες επιθεωρήσεις στα εργοστάσια κονσερβοποιΐας του Μαρόκου για να διαπιστωθεί εν τηρούν όλες τις προδιαγραφές της ανωτέρω οδηγίας;

2. Η απάντηση της Επιτροπής στην ερώτησή μου Ε-3224/96 ((ΕΕ C 186, 18.6.1997, 51. )) της 16ης Ιανουαρίου 1997, αναφέρει ότι η διαπιστωθείσα κατάσταση σε εγκαταστάσεις κονσερβοποιΐας στην εν λόγω χώρα θεωρήθηκε «κανονική». Σημαίνει, άραγε, αυτό ότι τηρούνται στο σύνολό τους οι όροι έγκρισης που προβλέπονται από την ανωτέρω οδηγία;

3. Θα πραγματοποιηθούν στη διάρκεια του 1997 επισκέψεις ελέγχου σε όλα τα εργοστάσια κονσερβοποιΐας τόννου, σαρδέλλας και σκουμπριού, των οποίων τα προϊόντα επιτρέπεται να έχουν πρόσβαση στην κοινοτική αγορά σύμφωνα με την απόφαση της Επιτροπής της 10ης Φεβρουαρίου 1995;

Απάντηση του κ. Fischler εξ ονόματος της Επιτροπής (3 Απριλίου 1997)

1. To Μαρόκο αποτέλεσε αντικείμενο τριών επισκέψεων κοινοτικού ελέγχου για τα αλιευτικά προϊόντα, εκ των οποίων η τελευταία έχει πραγματοποιηθεί τον Οκτώβριο του 1996. Αλλά ήδη με την απάντηση στην γραπτή ερώτηση Ε-3224/96 προς το Αξιότιμο μέλος του Ευρωπαϊκού Κοινοβουλίου, είχαν δοθεί σχετικές πληροφορίες.

2. Με τις «κανονικές παρατηρήσεις» όπως αναφέρονται στην εν λόγω απάντηση, η Επιτροπή θεωρεί ότι έχουν γίνει παρατηρήσεις αλλά δεν δικαιολογούν ούτε την αφαίρεση της έγκρισης για την εξαγωγή προς την Κοινότητα, ούτε παρόμοια μέτρα στο πλαίσιο της προστασίας της υγείας του ευρωπαίου καταναλωτή.

3. Για το 1997 δεν προβλέπονται έλεγχοι όλων των βιομηχανιών κονσερβοποίησης τόνου, σαρδέλες και σκουμπριού, καθώς και των εγκαταστάσεων που προετοιμάζουν ημι-κονσέρβες αντσούγιας στο Μαρόκο. Πράγματι, η Επιτροπή με 10 ελεγκτές έχει να επισκεφθεί για όλα τα προϊόντα, 167 τρίτες χώρες, δηλαδή παραπάνω από 90.000 εγκαταστάσεις. Είτε είναι στα κράτη μέλη είτε στις τρίτες χώρες που εξάγουν αλιευτικά προϊόντα προς την Κοινότητα, οι έλεγχοι δεν αφορούν παρά ένα περιορισμένο αριθμό εγκαταστάσεων αλλά αρκετά σημαντικό για να είναι αντιπροσωπευτικές.
ΓΡΑΠΤΗ ΕΡΩΤΗΣΗ E-0598/97 υποβολή: Μιχαήλ Παπαγιαννάκης (GUE/NGL) προς την Επιτροπή (27 Φεβρουαρίου 1997)

Θέμα: Leader I στη Βοιωτία

Επειδή είμαι αποδέκτης καταγγελιών για κακοδιαχείριση και διασπάθιση κοινοτικού και εθνικού χρήματος κατά τη διαχείριση του προγράμματος Leader I στην πόλη των Θηβών, θα μπορούσε η Επιτροπή να μου αναφέρει, από τα στοιχεία που έχει στη διάθεσή της, ποιός είναι ο απολογισμός για το Leader I στη Βοιωτία; Θα μπορούσε συγκεκριμένα να μου αναφέρει ποιά έργα έτυχαν έγκρισης και χρηματοδότησης, ποιά είναι τα ποσά και ποσοστά απορροφήσεων καθώς και ο βαθμός υλοποίησης κάθε έργου στη Βοιωτία;

Απάντηση του κ. Fischler εξ ονόματος της Επιτροπής (19 Μαρτίου 1997)

Η διαχείριση του προγράμματος Leader Ι στη Βοιωτία, από την ομάδα «Βοιωτική Αναπτυξιακή Α.Ε.», παρουσίασε σημαντικές αδυναμίες με κινδύνους στους οποίους η Επιτροπή δεν θέλησε να συμμετάσχει. Για το λόγο αυτό δεν πραγματοποιήθηκε καμία αύξηση του χορηγούμενου ποσού, γεγονός που οδήγησε σε σημαντική μείωση της εθνικής και κοινοτικής συμμετοχής για την εν λόγω ομάδα, εκφραζόμενη σε ECU σε σχέση με το αρχικά προβλεπόμενο ποσό.

Εν συνεχεία ενός λεπτομερούς ελέγχου που πραγματοποιήθηκε από το Υπουργείο Γεωργίας (ενδιάμεσος οργανισμός) σε δύο στάδια (από την τοπική επιτροπή ελέγχου και από την ομάδα ελέγχου του γραφείου Leader του Υπουργείου), τα μη επιλέξιμα σχέδια και οι μη επιλέξιμες δαπάνες για τα σχέδια που ελήφθησαν υπόψη καταργήθηκαν από το πρόγραμμα και η ομάδα, με τη χρησιμοποίηση των τόκων των προκαταβαλλομένων ποσών που κατατέθηκαν στην τράπεζα και με τραπεζικό δάνειο 60 εκατ. δραχμές, μπόρεσε να καλύψει τις υποχρεώσεις της για τους δικαιούχους των επιλέξιμων σχεδίων. Το Υπουργείο, για να υποχρεώσει την ομάδα να πληρώσει τα οφειλόμενα ποσά στους δικαιούχους, είχε στην κατοχή τις τραπεζικές εγγυήσεις 90 εκατ. δραχμές. Σήμερα, όλα τα επιλέξιμα σχέδια έχουν λήξει.

Συνεπεία αυτών, εκτιμάται ότι όσον αφορά το Leader Ι, η διαχείριση που πραγματοποιείται από την ανώνυμη εταιρεία «Βοιωτική Αναπτυξιακή» έχει εξυγιανθεί. Τα αρχικά υλοποιούμενα χρηματοδοτικά σχέδια καθώς και ο κατάλογος των σχεδίων που ελήφθησαν υπόψη με τα ποσοστά που εζήτησε το Αξιότιμο Μέλος του Κοινοβουλίου αναφέρονται στους πίνακες οι οποίοι απεστάλησαν απ'ευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου.

Πρέπει να σημειωθεί ότι η ομάδα 7»Βοιωτική Αναπτυξιακή» δεν ελήφθη υπόψη για το Leader ΙΙ.
ΓΡΑΠΤΗ ΕΡΩΤΗΣΗ E-1531/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1995 έως το Δεκέμβριο 1995 στο κράτος της Ρηνανίας - Παλατινάτου (Γερμανία)

Για ποια μέτρα χορηγήθηκαν το έτος 1995 κοινοτικές ενισχύσεις προς τη Ρηνανία - Παλατινάτο και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-1530/97, E-1531/97 και E-1532/97 (28 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0843/97 υποβολή: Iρigo Mιndez de Vigo (PPE) προς την Επιτροπή (10 Μαρτίου 1997)

Θέμα: Σύμφωνο σταθερότητος

Η αποτελεσματικότητα του συμφώνου σταθερότητος τέθηκε εν αμφιβόλω από έκθεση που συνέταξε προσφάτως ο κ. Salomon Brothers αποδίδοντας τη βασικότερη αδυναμία της στην πολύπλοκη διαδικασία που εφαρμόζεται σε περίπτωση υπερβολικού ελλείμματος.

Γνωρίζει η Επιτροπή την έκθεση αυτή; Εάν ναι, μπορεί να αναφέρει πώς αξιολογεί τα πορίσματά της;

Απάντηση του κ. de Silguy εξ ονόματος της Επιτροπής (22 Απριλίου 1997)

Η διαδικασία υπερβολικού ελλείμματος είναι περίπλοκη, και εκτίθεται εμπεριστατωμένα στο άρθρο 104γ της συνθήκης ΕΚ. Προκειμένου να διασφαλιστεί ότι μια τέτοια περίπλοκη διαδικασία θα λειτουργήσει στην πράξη ομαλά και έγκαιρα, το Ευρωπαϊκό Συμβούλιο του Δουβλίνου συνήψε σύμφωνο σταθερότητας και ανάπτυξης. Το εν λόγω σύμφωνο θα εξασφαλίσει αφενός, ένα προληπτικό σύστημα έγκαιρης προειδοποίησης για τον εντοπισμό και τη διόρθωση δημοσιονομικών απωλειών, ούτως ώστε το έλλειμμα να μην υπερβαίνει το ανώτατο όριο του 3%, και αφετέρου, μία σειρά αποτρεπτικών διατάξεων που θα ασκούν πιέσεις στα κράτη μέλη ούτως ώστε να αποφεύγουν τα υπερβολικά ελλείμματα ή να λαμβάνουν εσπευσμένα διορθωτικά μέτρα σε περίπτωση εμφάνισής τους.

Συνίσταται από τρία στοιχεία. Τα θέματα πρόληψης θα περιέχονται σε κανονισμό του Συμβουλίου που θα ενισχύει τα στοιχεία της διαδικασίας πολυμερούς εποπτείας που αναφέρονται στο άρθρο 103 της συνθήκης ΕΚ. Τα αποτρεπτικά στοιχεία θα περιέχονται σε κανονισμό του Συμβουλίου για την επίσπευση και αποσαφήνιση της διαδικασίας υπερβολικού ελλείμματος που αναφέρεται στο άρθρο 104γ της Συνθήκης. Τα μέρη που υπογράφουν το σύμφωνο (η Επιτροπή, το Συμβούλιο και τα κράτη μέλη) αναλαμβάνουν την πολιτική δέσμευση για πλήρη και έγκαιρη μετατροπή του σε απόφαση του Ευρωπαϊκού Συμβουλίου.

Ο κανονισμός που θα εγκριθεί δυνάμει του άρθρου 104γ θα συμβάλει πολλαπλώς στην ομαλή και έγκαιρη λειτουργία της διαδικασίας υπερβολικού ελλείμματος. Θα παρέχει ορισμούς βασικών διατάξεων της Συνθήκης, θα θεσπίζει χρονικά όρια για κάθε βήμα της διαδικασίας και θα ορίζει κατευθυντήριες γραμμές για το είδος και την κλίμακα των υπό επιβολή κυρώσεων.

Όλα τα μέρη που υπογράφουν το σύμφωνο θα έχουν σαφή αντίληψη των κριτηρίων και των κατευθυντηρίων γραμμών που θα χρησιμοποιούν η Επιτροπή και το Συμβούλιο κατά τη λήψη των σχετικών αποφάσεων και κατά τον καθορισμό του χρονοδιαγράμματος. Για τους λόγους αυτούς, η Επιτροπή θεωρεί ότι το σύμφωνο σταθερότητας και ανάπτυξης αποτελεί στοιχείο μείζονος σημασίας για την επίτευξη σταθερής και επιτυχούς οικονομικής και νομισματικής ένωσης.
ΓΡΑΠΤΗ ΕΡΩΤΗΣΗ E-0986/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στην Πορτογαλία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Πορτογαλία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0495/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Εκτέλεση της κοινοτικής πρωτοβουλίας Resider

Μπορεί η Επιτροπή να μας ενημερώσει σχετικά με την εφαρμογή στα 15 κράτη μέλη της κοινοτικής πρωτοβουλίας Resider από της ενάρξεως της ισχύος της, παραθέτοντας αναλυτικά στοιχεία για τον προϋπολογισμό, την εκτέλεσή του και το όνομα των προγραμμάτων ανά κράτος μέλος;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0493/97, E-0494/97, E-0495/97 και E-0496/97 (8 Απριλίου 1997)

Στο πλαίσιο των προσανατολισμών για τις κοινοτικές πρωτοβουλίες βιομηχανικής μετατροπής που θεσπίστηκαν από την Επιτροπή το 1994, τα κράτη μέλη κλήθηκαν να υποβάλλουν στην Επιτροπή σχέδια επιχειρησιακών προγραμμάτων (ΕΠ). 45 ΕΠ υποβλήθηκαν με αυτό τον τρόπο για το Konver, 28 Resider, 30 Rechar και 13 Retex. Η Επιτροπή ενέκρινε τα εν λόγω επιχειρησιακά προγράμματα 7 η εφαρμογή τους ανήκει σύμφωνα με την αρχή της επικουρικότητας, στην ευθύνη των κρατών μελών ή των περιοχών που επιλέγουν τα προς χρηματοδότηση σχέδια με βάση τα ΕΠ.

Οι πίνακες που έχουν σταλεί απευθείας στο Αξιότιμο μέλος του Ευρωπαϊκού Κοινοβουλίου καθώς και στη Γενική Γραμματεία του Κοινοβουλίου περιέχουν όλες τις πληροφορίες για τα ποσά που χορηγήθηκαν σε κάθε ΕΠ Retex, Rechar, Resider και Konver, για την περίοδο 1994-1997 καθώς και την εκτέλεση του προϋπολογισμού αυτών των ίδιων των κοινοτικών πρωτοβουλιών έως το 1996. Η αρχικές επιδοτήσεις είναι εκφρασμένες σε τιμές 1994, για τους 12 και σε τιμές 1995 για τα νέα κράτη μέλη.
ΓΡΑΠΤΗ ΕΡΩΤΗΣΗ E-0923/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τη Σιέρα Λεόνε

Μπορεί η Επιτροπή να αναφέρει ποιές πιστώσεις χορηγήθηκαν στη Σιέρα Λεόνε κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ E-0914/97 υποβολή: Μιχαήλ Παπαγιαννάκης (GUE/NGL) προς την Επιτροπή (12 Μαρτίου 1997)

Θέμα: Κυνομαχίες στην Ελλάδα

Η ελληνική κοινή γνώμη συνταράχθηκε από την αποκάλυψη ότι σε χωριό κοντά στη Βέροια Ημαθίας διεξάγονταν σε δημόσιο χώρο «κυνομαχίες» μέχρι θανάτου του ενός εκ των δύο σκυλιών που μετείχαν, ενώ δεκάδες θεατές στοιχημάτιζαν πάνω στην έκβασή τους. Αυτήν την φορά επενέβη η αστυνομία και συνέλαβε οργανωτές και παρουσιαστές της «κυνομαχίας», υπάρχουν όμως φήμες ότι η αποκρουστική αυτή πρακτική επεκτείνεται και σε άλλες περιοχές της χώρας. Ένας μεγάλος αριθμός πολιτών κατακλύζει ήδη το γραφείο μου με διαμαρτυρίες και καταγγελίες, καθώς και εκκλήσεις για παρέμβαση των οργάνων της Ευρωπαϊκής Ένωσης.

Ερωτάται η Επιτροπή:

1. Εάν έχει γνώση των θλιβερών γεγονότων,

2. Εάν σκοπεύει να παρέμβει στην ελληνική Κυβέρνηση για να ενισχυθεί η νομοθεσία για την προστασία των ζώων και κυρίως η εφαρμογή της από τα εκτελεστικά όργανα της Πολιτείας,

3. Εάν σκοπεύει με οποιοδήποτε τρόπο να ενισχύσει και την κοινοτική νομοθεσία εν προκειμένω, ώστε να καταπολεμηθούν παρόμοιες πρακτικές που παρατηρούνται και σε άλλες χώρες μέλη της Ε.Ε.;

Απάντηση του κ. Fischler εξ ονόματος της Επιτροπής (24 Απριλίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-2995/92 της κας Muscardini ((ΕΕ C 86, 26.3.1993. )).
ΓΡΑΠΤΗ ΕΡΩΤΗΣΗ αρ θ. 521/97 του Anita POLLACK προς το Συμβούλ ο. Κασμίρ



Επίσημη Εφημερίδα αριθ. C 319 της 18/10/1997 σ. 0100



ΓΡΑΠΤΗ ΕΡΩΤΗΣΗ E-0521/97 υποβολή: Anita Pollack (PSE) προς το Συμβούλιο (19 Φεβρουαρίου 1997) Θέμα: Κασμίρ Σύμφωνα με ανταποκρίσεις του τύπου στην Ινδία πρεσβευτές από πέντε κράτη μέλη της Ευρωπαϊκής Ενώσεως - Γαλλία, Ιταλία, Ιρλανδία, Κάτω Χώρες και Ισπανία - πραγματοποίησαν προσφάτως επίσκεψη στο Κασμίρ. Προτίθεται το Συμβούλιο να εξηγήσει ποία ήταν τα αποτελέσματα της επισκέψεώς τους και να αναφέρει εάν τέθηκε το θέμα του Βρετανού ομήρου και των άλλων ομήρων που κρατούνται από έτους και πλέον; Απάντηση (20 Μαΐου 1997) Δεν πραγματοποιήθηκε προσφάτως καμία επίσκεψη πρέσβεων της ΕΕ στο Κασμίρ όπως εσφαλμένα αναγράφεται σε αναφορές του Τύπου.
ΓΡΑΠΤΗ ΕΡΩΤΗΣΗ E-0831/97 υποβολή: Mary Banotti (PPE) προς την Επιτροπή (10 Μαρτίου 1997)

Θέμα: Οδηγία 93/104/ΕΚ του Συμβουλίου - Οργάνωση του χρόνου εργασίας

Μπορεί η Επιτροπή να επιβεβαιώσει ότι θεωρεί πως η οδηγία 93/104/ΕΚ ((EE L 307 της 13.12.1993, σελ. 18 )) του Συμβουλίου εφαρμόζεται στους τομείς δραστηριοτήτων των ενόπλων δυνάμεων με εξαίρεση ορισμένες δραστηριότητες που δεν συμβιβάζονται με αυτήν;

ΤοΥπουργείο Άμυνας της Ιρλανδίας δεν δέχεται ούτε να επιβεβαιώσει αλλά ούτε και να αρνηθεί ότι αυτή είναι η θέση της Επιτροπής.

Μπορεί η Επιτροπή να δηλώσει επακριβώς ποια είναι η θέση της όσον αφορά την οδηγία 93/104/ΕΚ του Συμβουλίου και τις δυνατότητες εφαρμογής της στις ένοπλες δυνάμεις κατά την άποψη της νομικής της υπηρεσίας;

Απάντηση του κ. Flynn εξ ονόματος της Επιτροπής. (11 Απριλίου 1997)

Το πεδίο εφαρμογής της οδηγίας 93/104/EC ((ΕΕ L 307,13.12.1993. )) σχετικά με ορισμένα στοιχεία της οργάνωσης του χρόνου εργασίας ορίζεται από το Αρθρο 2 της οδηγίας 89/391/ΕΟΚ ((EE L 183,29.6.1989. )) σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων. Το Άρθρο 2(2) της οδηγίας 89/391/ΕΟΚ αναφέρει ότι:

«Η παρούσα οδηγία δεν εφαρμόζεται όταν δεν το επιτρέπουν εγγενείς ιδιαιτερότητες ορισμένων δραστηριοτήτων του δημόσιου τομέα, πχ. στις ένοπλες δυνάμεις ή στην αστυνομία, ή ορισμένων συγκεκριμένων δραστηριοτήτων στις υπηρεσίες πολιτικής άμυνας».

Το κάθε κράτος μέλος είναι οπωσδήποτε σε θέση να εκτιμήσει καλύτερα από ό,τι η Ευρωπαϊκή Επιτροπή, με βάση τις ρυθμίσεις του, κάτω από ποιές συνθήκες και μέχρι ποίου βαθμού δραστηριότητες των ενόπλων δυνάμεων πιθανόν να προσκρούουν σε όσα προβλέπει η οδηγία σχετικά με το χρόνο εργασίας.
ΓΡΑΠΤΗ ΕΡΩΤΗΣΗ E-1084/97 υποβολή: Tony Cunningham (PSE) προς την Επιτροπή (21 Μαρτίου 1997)

Θέμα: Αναθεώρηση του προγράμματος PRASAC

Το πρόγραμμα PRASAC (Πρόγραμμα Αποκατάστασης και Στήριξης για τον Αγροτικό Τομέα στην Καμπότζη) έχει αποτελέσει αντικείμενο μελέτης δύο φορές: από την Ευρωπαϊκή Κοινότητα εσωτερικώς στη φάση ανασκοπήσεως στα μέσα της περιόδου τον περασμένο Απρίλιο και από το Φόρουμ των ΜΚΟ τον Μάιο 1996. Οι ως άνω μελέτες κατέληξαν σε αποτελέσματα τα οποία είναι ανησυχητικά και κατέδειξαν ανεπάρκειες στον σχεδιασμό, τον προγραμματισμό και την υλοποίηση του προγράμματος.

Υπό το φως των αποτελεσμάτων των εν λόγω εκθέσεων τί έχει πράξει έως σήμερα η Επιτροπή για να υπερπηδηθούν οι επισημανθείσες δυσκολίες; Πώς σκοπεύει η Επιτροπή να βελτιώσει την όλη αποτελεσματικότητα του συγκεκριμένου προγράμματος στο μέλλον;

Απάντηση του κ. Marin εξ ονόματος της Επιτροπής (16 Απριλίου 1997)

Το Prasac είναι το σημαντικότερο έργο που χρηματοδοτεί η Επιτροπή στην Καμπότζη (36,8 εκατ. ECU). Οφείλεται στη θέληση της Κοινότητας να βοηθήσει την Καμπότζη να ανασυγκροτηθεί μετά την υπογραφή των ειρηνευτικών συμφωνιών που υπεγράφησαν στο Παρίσι το 1991. Βασίζεται στην επιτακτική ανάγκη προώθησης του γεωργικού τομέα ως εγγυητικό στοιχείο σταθερότητας της νέας Καμπότζης.

Λιγότερο από δύο έτη μετά την έναρξη του έργου Prasac, κατέστη δυνατό, χάρη σε δύο διαδοχικές αποστολές αξιολόγησης οι οποίες οργανώθηκαν από την Επιτροπή και από το φόρουμ των μη κυβερνητικών οργανώσεων, να διατυπωθούν ορισμένες κριτικές σχετικά με την επινόηση, τον προγραμματισμό και την υλοποίηση του έργου. Μετά την πάροδο κάποιου χρονικού διαστήματος, η Επιτροπή είναι πλέον σε θέση να αντιληφθεί το σχετικό των εν λόγω κριτικών και να προβάλει τα απτά αποτελέσματα που επετεύχθηκαν στο πλαίσιο του προγράμματος αυτού.

Χάρη σε μια πρόσφατη αποστολή στην Καμπότζη κατέστη δυνατή η επιτόπου εξακρίβωση καθώς και η εξακρίβωση, με τις αρχές της Καμπότζης, των επιτυχιών των διαφόρων σκελών του Prasac, δηλαδή των αγροτικών πιστώσεων, των υδραυλικών έργων στα χωριά, την αποκατάσταση των μεγάλων υδρογεωργικών περιφερειών, του προγράμματος βελτίωσης, της γεωργικής παραγωγής και της προώθησης των μικρών επιχειρήσεων.

Παρά τα έως τώρα θετικά αποτελέσματα, τόσο η Επιτροπή, όσο και η κυβέρνηση της Καμπότζης εκτιμούν αναγκαία την παγίωση του Prasac γύρω από τα κύρια σκέλη του, αυτά ακριβώς χάρη στα οποία το έργο θεωρείται επιτυχές από τους ενδιαφερόμενους πληθυσμούς, μετατρέποντας τη δράση έκτακτης ανάγκης του Prasac σε μακροπρόθεσμη δράση ολοκληρωμένης γεωργικής ανάπτυξης. Με το σκεπτικό αυτό, η Επιτροπή θα στείλει, το καλοκαίρι ήδη, αποστολή επιφορτισμένη να αξιολογήσει το πρόγραμμα έκτακτης ανάγκης και να διατυπώσει τα στοιχεία παγίωσής του. Είναι προφανές ότι η επιχείρηση αυτή θα βασίζεται στη μακροπρόθεσμη προσέγγιση και στη βιώσιμότητα των δράσεων που θα αναληφθούν.
ΓΡΑΠΤΗ ΕΡΩΤΗΣΗ E-0414/97 υποβολή: Christa Randzio-Plath (PSE) προς το Συμβούλιο (14 Φεβρουαρίου 1997)

Θέμα: Συμμετοχή του Συμβουλίου στη συνεδρίαση της Ομάδας των 7 «Οικονομικά Θέματα» της 8ης Φεβρουαρίου 1997

Μπορεί το Συμβούλιο να επιβεβαιώσει την πληροφορία ότι δεν προσκλήθηκε να συμμετάσχει στην συνεδρίαση των 7 «Οικονομικά Θέματα» της 8ης Φεβρουαρίου 1997, στο Βερολίνο, κατά τη διάρκεια της οποίας προβλέπεται να γίνει συζήτηση για το Ευρώ;

Σε καταφατική περίπτωση, πως μπορεί το Συμβούλιο να είναι βέβαιο για τη συμμετοχή των κοινοτικών οργάνων σε διεθνές συζητήσεις σχετικά με τη διεθνή διάσταση του Ευρώ, ενόψει ιδίως της εφαρμογής του άρθρου 109 της Συνθήκης ΕΚ ((«Καθορισμός της ισοτιμίας του Ευρώ με τα μη κοινοτικά νομίσματα» )) κατά τη διάρκεια της τρίτης φάσης της ΟΝΕ και στο πλαίσιο της ενίσχυσης της διεθνούς νομισματικής συνεργασίας;

Απάντηση (16 Μαΐου 1997)

Ούτε το Συμβούλιο ούτε η Επιτροπή προσεκλήθησαν στην πρόσφατη συνεδρίαση της ομάδας των 7 (Οικονομικά θέματα) στο Βερολίνο. Κατά τη συνεδρίαση αυτή δεν συζητήθηκε η μελλοντική πολιτική συναλλαγματικής ισοτιμίας του Ευρώ με τα μη κοινοτικά νομίσματα.

Όσον αφορά το δεύτερο σκέλος της ερώτησης, υπενθυμίζεται ότι οι ρυθμίσεις όσον αφορά την εφαρμογή της διεθνούς συνεργασίας κατά το τρίτο στάδιο της ΕΝΕ, συμπεριλαμβανομένων των σχέσεων της μεταξύ του Ευρώ και της μη κοινοτηκών νομισμάτων, θα μελετηθούν ως μέρος της προετοιμασίας του τρίτου σταδίου της ΕΝΕ και θα αποφασιστούν από το Συμβούλιο σύμφωνα με τους διαδικαστικούς κανόνες που ορίζει το άρθρο 109 της Συνθήκης ΕΚ.
ΓΡΑΠΤΗ ΕΡΩΤΗΣΗ P-1389/97 υποβολή: Nel van Dijk (V) προς την Επιτροπή (10 Απριλίου 1997)

Θέμα: Εγκατάσταση πυραύλων στο νησί El Hierro, κατά παράβαση ευρωπαϊκών οδηγιών

Η ισπανική κυβέρνηση και η αυτόνομη κυβέρνηση των Καναρίων Νήσων προτίθενται να εγκαταστήσουν στο νησί El Hierro πολιτική βάση εκτόξευσης δορυφόρων και διαστημικών οχημάτων εξερεύνησης.

Η εν λόγω βάση εκτόξευσης πρόκειται να έχει σοβαρές επιπτώσεις στη φύση και το περιβάλλον του El Hierr.

1. Συμμερίζεται η Επιτροπή την άποψη ότι η εγκατάσταση βάσεως εκτόξευσης στο El Hierro αντιβαίνει προς την οδηγία 79/409/ΕΟΚ ((ΕΕ L 103 της 25.4.1979, σελ. 1. )), δεδομένου ότι συνεπάγεται την ανεπανόρθωτη καταστροφή του βιοτόπου των πτηνών Bulweria bulwerii, Άρτεμις (Calonectris diomedea), Pufinus assimilis, Accipiter nisus granti, Pandion haliaetus, Ποταμογλάρονο (Sterna hirundo) και Fringilla teydea, τα οποία περιλαμβάνονται στο στο Παράρτημα 1;

2. Συμμερίζεται η Επιτροπή την άποψη ότι η βάση εκτόξευσης συνεπάγεται επίσης σοβαρή παραβίαση της οδηγίας 92/43/ΕΟΚ ((ΕΕ L 206 της 22.7.1992, σελ. 7. )), δεδομένου ότι οι οικότοποι ορισμένων φυτών που περιλαμβάνονται στο Παράρτημα ΙΙ, όπως το Θαλασσόφιλο Αργυράνθεμο και το Cheirolophus duranii δεν διατηρούνται όπως ορίζει το άρθρο 3, αλλά αντίθετα απειλούνται με καταστροφή;

3. Κρίνει η Επιτροπή ότι οι τοξικές εκπομπές της βάσεως εκτόξευσης ενέχουν σοβαρό κίνδυνο για τη δημόσια υγεία, τις γεωργικές εισοδηματικές πηγές και το φυσικό περιβάλλον του νησιού;

Απάντηση της κας Bjerregaard εξ ονόματος της Επιτροπής (12 Μαΐου 1997)

Παρακαλείται το Αξιότιμο Μέλος να ανατρέξει στην απάντηση που εδόθη από την Επιτροπή στη γραπτή ερώτηση Ε-587/97 της κας Sierra Gonzαlez και άλλων ((ΕΕ C 217, 17.7.1997, 215. )).
ΓΡΑΠΤΗ ΕΡΩΤΗΣΗ E-0917/97 υποβολή: Anita Pollack (PSE) προς την Επιτροπή (12 Μαρτίου 1997)

Θέμα: Συστήματα αστικού υπογείου σιδηροδρόμου

Προτίθεται η Επιτροπή να παράσχει κατάλογο των ευρωπαϊκών πόλεων οι οποίες διαθέτουν συστήματα αστικού υπογείου σιδηροδρόμου και ποία από αυτά έχουν ιδωτικοποιηθεί;

Απάντηση του κ.Kinnock εξ ονόματος της Επιτροπής (17 Απριλίου 1997)

Οι ακόλουθες ευρωπαϊκές πόλεις διαθέτουν σύστημα μετρό ((Πηγή: Jane's Urban Transport Systems. Έκδοση 1996/1997. )):

>TABLE>

Η Επιτροπή έχει πληροφορηθεί ότι όλα τα ανωτέρω συστήματα αποτελούν ιδιοκτησία του δημοσίου.